–I artikel 7 i Rådets afgørelse 2000/597/EF, Euratom om ordningen for De Europæiske Fællesskabers egne indtægter hedder det, at "... overskud fra Garantifonden vedrørende de eksterne foranstaltninger, der er overført til budgettets oversigt over indtægter, betragtes som egne indtægter". Samtidig med, at overslagene over egne indtægter revideres, budgetteres gennem nærværende FFÆB tilbagebetalingen af overskuddet for 2003 fra Garantifonden vedrørende de eksterne foranstaltninger. Overskuddet udgør 223 160 000 EUR.

Den almindelige oversigt over indtægter fremsendes særskilt via SEI-BUD-systemet. Som eksempel vedlægges en ikke oversat version som teknisk bilag.

3.2.Opførelse på 2004-budgettet af det ajourførte overslag for 2003 og det endelige beløb for 2000-korrektionen

Den normale praksis er, at Kommissionen foreslår en revision af finansieringen af budgettet på grundlag af nyere økonomiske overslag, der vedtages på et møde i Det Rådgivende Udvalg for Egne Indtægter (RUEI). Dette møde afholdes normalt i april hvert år.

Revisionen vedrører overslaget over de landbrugsafgifter og den told, der forventes opkrævet i det løbende regnskabsår, og overslagene over momsgrundlag og BNI for det løbende regnskabsår. Overslaget i ÆB 1/2004 blev vedtaget på det 128. møde i RUEI den 23. april 2003. Nærværende reviderede overslag blev vedtaget på det 131. møde i RUEI den 20. april 2004. Anvendelsen af ajourførte overslag over egne indtægter øger nøjagtigheden af de betalinger, som medlemsstaterne anmodes om at foretage i løbet af regnskabsåret, og mindsker de uundgåelige fejl i overslagene fra det foregående år.

I forhold til de overslag, der blev vedtaget i april 2003 med henblik på ÆB 1/2004, ændres de fire aggregater, der justeres med nærværende FFÆB, som følger:

·De samlede landbrugsafgifter for EU-25 for 2004 anslås nu til 865,1 mio. EUR (efter fradrag af 25 % i opkrævningsomkostninger). Dette betyder en stigning på 0,71 % i forhold til overslaget på 859,0 i ÆB 1/2004. Overslaget over landbrugsafgifter for EU-15 er uændret. Det er kun overslagene over landbrugsafgifterne for de tiltrædende lande, der er opjusteret med 22,0 % fra 27,9 mio. EUR til 34,0 mio. EUR. Hovedårsagen hertil er en betydelig stigning fra 2002 til 2003 i de tiltrædende landes import fra lande uden for EU-25 (fra 51,1 mio. EUR til 54,5 mio. EUR), mens den vejede gennemsnitlige sats kun er faldet lidt, nemlig fra 1,74 % til 1,72 %.

·Den samlede told for EU-25 for 2004 anslås nu til 9 981,8 mio. EUR (efter fradrag af 25 % i opkrævningsomkostninger). Dette betyder en nedgang på 1,7 % i forhold til overslaget på 10 154,9 mio. EUR i ÆB 1/2004. Hovedårsagen til denne nedgang er et betydeligt fald i den forventede vækst i 2003-2004 i EU-15's import fra lande uden for EU-15 tredjelande (fra 6,1 % til 4,8 %) og i mindre grad en nedsættelse af den vejede gennemsnitssats for EU-15 fra 1,59 % til 1,55 %. Overslaget over told for EU-15 er derfor nedjusteret med 1,9 % fra 9 850,0 mio. EUR til 9 665,0 mio. EUR. Det skal bemærkes (selv om virkningen heraf er mindre betydelig), at overslaget over told for de tiltrædende lande derimod er opjusteret med 3,9 % fra 305,0 mio. EUR til 317,0 mio. EUR (se redegørelsen i ovenstående afsnit), idet der er udarbejdet et samlet overslag over told og landbrugsafgifter for de tiltrædende landes vedkommende.

·Det ikke-udjævnede momsgrundlag for EU-25 i løbende markedspriser anslås at ville beløbe sig til 46 713,0 mio. EUR i 2004 med en sats på 1 %, hvilket er en stigning på 0,9 % i forhold til de 46 301,4 mio. EUR, der er anvendt i ÆB 1/2004. Det udjævnede momsgrundlag for EU-25 i løbende markedspriser anslås at ville beløbe sig til 45 507,3 mio. EUR i 2004 med en sats på 1 %, hvilket er en stigning på 0,1 % i forhold til de 45 454,3 mio. EUR, der er anvendt i ÆB 1/2004.

·BNI for EU-25 i løbende markedspriser anslås at ville beløbe sig til 98 980,9 mio. EUR i 2004 med en sats på 1 %, hvilket er en nedgang 0,9 % i forhold til de 99 890,9 mio. EUR, der er anvendt i ÆB 1/2004.

Ved omregningen af overslagene over momsgrundlag og BNI til euro er anvendt vekselkursen pr. 31. december 2003 (for de tretten medlemsstater, der ikke er med i eurosamarbejdet). Derved undgås skævvridninger, eftersom det er denne kurs, der anvendes ved omregningen af budgetoverslag i euro til national valuta, når beløbene opkræves (som fastsat i artikel 10, stk. 3, i Rådets forordning nr. 1150/2000).

De reviderede overslag over landbrugsafgifter, told, ikke-udjævnede momsgrundlag og BNI for 2004, som vedtaget på det 131. møde i RUEI den 20. april 2004, er anført i følgende tabel:

Reviderede overslag over told, momsgrundlag og BNI for 2004 (beløb i EUR)

Landbrugsafgifter (75 %) Told (75 %) Ikke-udjævnet momsgrundlag (sats 1 %) BNI-grundlag (sats 1 %) Udjævnet momsgrundlag (sats 1 %) BE 16 125 000 1 147 275 000 1 132 980 000 2 825 190 000 1 132 980 000 CZ 5 775 000 53 850 000 281 456 667 527 080 000 263 540 000 DK 5 175 000 195 750 000 751 886 000 1 928 917 000 751 886 000 DE 101 550 000 2 057 175 000 9 451 381 000 21 696 270 000 9 451 381 000 EE 900 000 8 625 000 32 106 000 51 379 333 25 689 667 EL 8 475 000 141 675 000 897 770 000 1 646 135 000 823 067 500 ES 26 850 000 726 825 000 4 571 090 000 7 841 620 000 3 920 810 000 FR 93 375 000 842 250 000 7 575 510 000 16 112 960 000 7 575 510 000 IE 525 000 102 825 000 657 675 000 1 179 773 000 589 886 500 IT 51 150 000 1 035 900 000 5 511 310 000 13 338 450 000 5 511 310 000 CY 900 000 8 475 000 63 280 000 80 204 000 40 102 000 LV 600 000 5 550 000 27 868 667 63 588 000 27 868 667 LT 2 025 000 18 750 000 51 188 000 113 443 333 51 188 000 LU 150 000 12 525 000 160 257 000 220 670 000 110 335 000 HU 8 850 000 82 500 000 252 283 333 487 954 667 243 977 334 MT 600 000 5 325 000 18 386 667 29 386 667 14 693 334 NL 142 050 000 1 061 025 000 2 220 805 000 4 599 995 000 2 220 805 000 AT 7 575 000 153 750 000 1 065 330 000 2 289 350 000 1 065 330 000 PL 9 900 000 92 625 000 646 871 333 1 213 073 333 606 536 667 PT 14 325 000 82 200 000 841 380 000 1 319 570 000 659 785 000 SI 1 650 000 15 300 000 96 658 667 170 330 667 85 165 334 SK 2 775 000 25 950 000 95 476 667 210 905 333 95 476 667 FI 2 625 000 72 750 000 641 720 000 1 471 320 000 641 720 000 SE 10 350 000 266 850 000 1 210 952 000 2 788 731 000 1 210 952 000 UK 350 850 000 1 766 100 000 8 457 364 000 16 774 645 000 8 387 322 500 I alt EU-25 865 125 000 9 981 825 000 46 712 986 001 98 980 941 333 45 507 318 170

3.Korrektion af budgetuligevægte til fordel for Det Forenede Kongerige (2000 og 2003)

Den korrektion af budgetuligevægte til fordel for Det Forenede Kongerige, der foretages i nærværende FFÆB, vedrører to regnskabsår (2000 og 2003). Da UK-korrektionen for et givet år skal finansieres det følgende år, deltager alle 25 medlemsstater i finansieringen af korrektionen for 2003. Derimod berører finansieringen af korrektionen for 2000 kun de 15 lande, der var medlemsstater i 2001.

2003-korrektionen er omfattet af reglerne i Rådets nye afgørelse om ordningen for Det Europæiske Fællesskabs egne indtægter (2000/597/EF, Euratom) og det arbejdsdokument, der ledsager den ("Beregningsmetoden"), mens reglerne i den tidligere afgørelse om egne indtægter og det ledsagende arbejdsdokument stadig gælder for 2000-korrektionen.

Den nye "beregningsmetode" neutraliserer de nettogevinster for Det Forenede Kongerige, der følger af forøgelsen af den andel af de traditionelle egne indtægter, som medlemsstaterne tilbageholder til dækning af opkrævningsomkostninger. Der skal også foretages justeringer som følge af de nuværende og fremtidige udvidelser af EU.

Desuden medfører den nye afgørelse om egne indtægter, at Nederlandenes, Sveriges, Tysklands og Østrigs andele af finansieringen af UK-korrektionen reduceres til en fjerdedel af deres normale værdi. Reduktionen finansieres af de andre medlemsstater med undtagelse af Det Forenede Kongerige. De nye finansieringsregler får derfor indvirkning på den såkaldte fastfrosne sats.

Eftersom de to korrektioner, der skal budgetteres i dette FFÆB, finansieres efter forskellige regler og af forskellige medlemsstater, skal der beregnes to fastfrosne satser (der præsenteres efter tabel 1 i del A i den generelle oversigt over indtægter). Den resulterende ensartede opkrævningssats for moms er forskellen mellem den maksimale opkrævningssats (0,50 % af det udjævnede momsgrundlag) og summen af de to fastfrosne satser.

3.1.Beregning af korrektionerne

Ifølge "beregningsmetoden" skal Kommissionen foreslå en ajourføring af det foreløbige skøn over korrektionen, hvis den har grund til at mene, at den oprindelige beregning vil adskille sig væsentligt fra den endelige beregning af korrektionen. I dette FFÆB foreslås en ajourføring af den korrektion for 2003, som blev anvendt i det oprindelige 2004-budget. Desuden opføres resultatet af den endelige beregning af 2000-korrektionen og finansieringen heraf også på budgettet via dette FFÆB.

3.1.1.Ajourføring af 2003-korrektionen